open-index/open-wikipedia-markdown huggingface dataset:
Newry

**Newry** (irsk: *An Iúraigh*) er en by i Nord-Irland. Den ligger dels i grevskapet Armagh og dels i grevskapet Down, og er administrasjonssenter for distriktet Newry, Mourne and Down.

Byen oppsto omkring et cistercienserkloster som ble grunnlagt i 1144. Den fikk etter hvert charter som markedsby, og en garnison ble plassert der. I 1742 ble Irlands første kanal, Newrykanalen, mellom Lough Neagh og Newry åpnet, og byen fikk charter som havneby. I forbindelse med dronning Elisabeth II av Storbritannias gulljubileum i 2002 fikk den status som *[[Bystatus#Engelsktalende land|city]]* sammen med Lisburn.

De mest framtredende bygningene er den katolske katedralen og rådhuset. Elven Newry renner under rådhuset som er bygd over en bro. Katedralen har et temmelig normalt utseende på utsiden, men inne er den rikt dekorert med mosaikker, noe som bringer tankene til østlige kirker mer enn til tradisjonell irsk kirkekunst. To av Irlands eldste kirker står i Newry. 

Byen regnes som ett av de beste steder å handle i Nord-Irland, og mange reiser av den årsak dit fra andre deler av provinsen og fra republikken. Distriktet Newry and Mourne har den høyeste andelen katolikker blant Nord-Irlands distrikter, og dette fører til at byen har et byråd som er dominert av Social Democratic and Labour Party og Sinn Féin.

Det irske navnet på byen, *An tIúr*, er en moderne, sammentrukket form. Den eldre formen er *An Iubhir Chinn Traha*, som betyr «barlinden ved enden av stranden». Dette er en henvisning til legenden om at sankt Patrick skal ha plantet en barlind på stedet i 400-tallet. Den anglifiserte formen kommer fra *An Iúraigh*, en skrå form av *An Iúrach*. «barlintrænres lund».

## Referanser


## Eksterne lenker
*
Roger Milla

**Albert Roger Mooh Milla** (født 1952) er en kamerunsk tidligere fotballspiller.

Roger Milla overrasket under VM-sluttspillet i Italia i 1990. Den 38 år gamle Milla overrasket sammen med  de fleste ved å nå en VM-kvartfinale som første afrikanske lag. Kamerun spilte oppofrende og tapte kvartfinalen mot  først etter ekstraomganger. Milla var en sterkt medvirkende årsak med sine fire mål i løpet av turneringen. Kamerun overrasket stort i åpningskampen, da de slo de regjerende verdensmestrene . 

I en alder av 42 år ble Milla også tatt ut i Kameruns tropp til VM-sluttspillet i USA i 1994. Der scoret han et mål mot , og satte dermed rekorden for eldste målscorer i et VM-sluttspill.

## Meritter
* VM-sluttspill: 1982, 1990, 1994
* Valgt til årets spiller i Afrika i 1976 og 1990

## Referanser


## Eksterne lenker
*
Koriander

**Koriander** (*Coriandrum sativum*) er en urteplante der både bladene (som friske) og frøene (som tørkede) kan benyttes til krydder. Smak og lukt er så forskjellig at man ikke bruker disse bestanddelene om hverandre, derfor kan man si at koriander er  *to* kryddersorter. Korianderfrø er nevnt i Bibelen (2. Mos 16,31 og 4. Mos 11,7), hvor det sies at manna lignet på korianderfrø.

## Bruk
I Europa spiller frøene den største rolle (når man i Europa snakker om koriander tenker man helst på frøene), mens i asiatisk kokekunst fremfor alt benytter bladene. I Mexico brukes koriander, *cilantro*, hyppig, og der benyttes bladene.

Koriander inngår blant annet i krydderblandingen garam masala.

## Etymologi
Koriander er også kjent under en rekke andre betegnelser: **Arabisk persille**, **kinesisk persille**, **havekoriander**, **krydderkoriander**, **indisk persille** og mange flere. Det spanske navnet er *cilantro*, som man ofte hører på engelsk, og av og til på norsk.

Navnet skal være avledet av de greske ordene *coris* (vegglus) og *amon* (anis). En annen forklaring av annet ledd er ar det kommer fra *-ander* (-lignende, det vil si *veggluslignende*).

De knuste bladenes lukt skal etter sigende minne om vegglus, og bærenes lukt om anis.

## Referanser




## Eksterne lenker
*
Finn Jebsen

**Finn Marum Jebsen** (født 22. april 1950) er en norsk næringslivsleder.

Han er utdannet siviløkonom fra Norges handelshøyskole (NHH) i Bergen fra 1974 og har en mastergrad i bedriftsøkonomi fra University of California, Los Angeles (UCLA) fra 1976.

Han har vært ansatt i Orkla-konsernet siden 1980 og medlem av konsernets hovedledelse siden 1984. Mer spesifikt var han siviløkonom i konsernutvikling i Orkla Industrier 1980–1981, økonomidirektør i Orkla Industrier 1981–1984, administrerende direktør for Orkla Industrier og Orkla Borregaards investeringsvirksomhet 1984–1988, konsernansvarlig for Orkla Borregaards industrivirksomheter 1988–1991, konsernansvarlig for varierende deler av Orklas industrivirksomheter 1991–1994, administrerende direktør for Orkla Brands og Denofa-Lilleborg 1994–1997, konsernansvarlig for Orklas merkevareområde 1997–2001, konsernsjef i Orkla Drikkevarer 2001–2005 og konsernansvarlig for finansielle investeringer 2001–2005. 

Før han tok over som konsernsjef i 2001, hadde han altså ansvaret for hele Orklas merkevareområde, hvilket utgjør over 80&nbsp;% av industriomsetningen i konsernet. 25. januar 2005 måtte Jebsen gå av som konsernsjef i Orkla etter at det oppsto uenighet mellom ledelsen i konsernet og deler av styret om hvorvidt ledelsen hadde lagt frem all relevant informasjon for styret og bedriftsforsamlingen i forbindelse med et oppkjøp av Elkem.
## Referanser
Gary Lineker

**Gary Winston Lineker** (født 1960) er en britisk tidligere fotballspiller.

Lineker ble betraktet som en av verdens fremste angripere på 1980-tallet. Han ble toppscorer i VM i fotball 1986 med seks mål, og scoret fire mål i VM i fotball 1990. Etter karrieren har Lineker blitt ekspertkommentator.

## Meritter
* 80 A-landskamper (48 mål)
* Toppscorer i VM 1986 i Mexico
* Totalt 10 mål i VM-sluttspill
* Årets spiller i England i 1986

## Spillerstatistikk

## Referanser


## Eksterne lenker
* 
* 
* 
* 
*
Aero

:*For Aero i Windows Vista, se [[Windows Vista]]*

**Aero** var et tsjekkisk bilmerke.

Bilen ble lagd mellom 1929 og 1947 på en fly- og karosserifabrikk i Praha, eid av en *dr. Kabes*. 

Den første bilen de lagde hadde en vannavkjølt en-sylindret totakts-motor på 499 cm³. Deretter lagde de en to-sylindret motor med 660 cm³ og senere en større to-sylindret på 998 cm³. Den siste modellen de ladge hadde en fire-sylindret motor på 1&nbsp;997 cm³, med 50 hk.

Aero vant mange billøp i denne perioden. 

Aero prøvde å komme i gang med bilproduksjon etter 2. verdenskrig, men myndighetene stoppet forsøket. 
Fil:Aero 30 "Sodomka" 1939 (10169203523).jpg|Aero 30 Roadster, 1939
Fil:Aero 750 1000 mil 1935.jpg|Aero 750, 1935
Fil:Sodomkovo Mýto 2011 - 59.JPG|Aero 50 Dynamik, 1940
Fil:Aero Monoposto 1927.jpg|Aero Monoposto, 1927


## Eksterne lenker
*
Oransjerevolusjonen

**Oransjerevolusjonen** (ukrainsk *Помаранчева революція*) i 2004 var et folkelig opprør i Ukraina utløst av presidentvalget dette året. Da Viktor Janukovytsj ble utropt som vinner etter andre valgomgang, ble det påstått å være resultat av valgfusk. En ekstraordinær, tredje valgomgang førte til seier for Viktor Justsjenko. 

## Forløp
Resultatet av andre valgomgang ble kunngjort på fjernsyn, blant annet av døvetolken Natalya Dmitruk. I sin kunngjøring påsto hun at Justsjenko og ikke Janukovytsj, var landets president. Seerne skulle ikke tro på valgkommisjonen, hevdet hun, for de for med løgn. Opposisjonstilhengerne samlet seg på Majdan Nezalezjnosti. Mange av demonstranene viste sin støtte til Justsjenko ved å bære oransje klesplagg. Det var fargen til Justsjenkos parti Vårt Ukraina.

Demonstrasjonene som vedvarte, førte til at en tredje valgomgang ble avholdt 26. desember 2004.  Jusjtsjenko vant valget, og ble innsatt som Ukrainas president den 23. januar 2005.

Oransjeevolusjonen var i motsetning til den senere Euromajdan en fredelig revolusjon, og krevde ingen menneskeliv.
Fil:Viktor Yanukovych official portrait (cropped).jpg|Viktor Janukovitsj ble først kåret som vinner av presidentvalget
Fil:Портрет 3-го президента України Віктора Ющенка.jpeg|Viktor Jusjtsjenko vant valget i 2004, til slutt.
Fil:Nataliya Dmytruk.jpg|Natalya Dmitruk var døvetolken som kalte valgkommisjonen for løgnere.


## Referanser
Adler

**Adler** var en tysk bilprodusent fra 1900 til 1940. Ordet *Adler* er tysk og betyr ørn. Grunnlegger var Heinrich Kleyer.

Fabrikken produserte biler, sykler, skrivemaskiner og motorsykler. Før første verdenskrig brukte de to- og firesylindrede motorer fra 1&nbsp;032 til hele 9&nbsp;081 cm³. Fra 1902 bygde de egne motorer. Bilene deres vant mange billøp, bl.a. med grunnleggerens sønner, Erwin og Otto.
 
Fra 1938 og frem til siste krig ble Adler Trumf Junior montert ved Den Norske Automobilfabrikk på Kambo.

Etter andre verdenskrig konsentrerte de seg om å lage motorsykler.
Fil:ADLER1913-bus-3-hh.jpg|Adler, 1913  -  *[[Firda Billag]]*
Fil:Adler Diplomat Cabriolet von Papler 1935 schräg 1.JPG|Adler Diplomat Cabriolet, 1935
Fil:Adler Trumpf 1,5 Liter AV Cabriolet (W 188 I) ADAC Deutschland Klassik 2018 6280246.jpg|Adler Trumpf 1,5 Liter Cabriolet, 1937
Fil:1938 Adler 2,5 Liter Autobahn Karosserie Ambi-Budd IMG 0991.jpg|Adler 2,5 Liter, 1938
Fil:Adlerjunior.jpg|Adler Trumf Junior, 1939
Fil:Adler Trumf Junior Zandvoort Fr.jpg|Adler Trumf Junior


## Eksterne lenker
*
Allehånde

**Allehånde** er de tørkede umodne bærene til treet *Pimenta dioica*. Det er et krydder som har sitt navn fra en opplevelse av den kombinerte smaken av kryddernellik, pepper, kanel og muskat.
Det er sterkt som svart pepper, mellom 100 og 500 på Scovilleskalaen.

Allehånden kom til Europa fra Jamaica, der spanske oppdagelsesreisende kom over den tidlig på 1500-tallet. Fremdeles er det nesten utelukkende på Jamaica at allehåndeplanten dyrkes.

Allehånde brukes i bakverk, som frukt- og rosinkaker. I Norge er det mest kjent som krydder i sylte og retter av blod og lever.

## Referanser


## Eksterne lenker
*
Mastergrad

**Mastergrad** er i mange land betegnelsen på en høyere grads utdanning, som regel av 5–6 års varighet totalt. Graden er vanligvis det andre nivået i en utdanning ved et universitet eller høgskole. Graden kan være undervisnings- og eksamensbasert i sin helhet, bare basert på oppgaveskriving (det er da som regel snakk om 1–2 årige grader man tar på toppen av annen utdannelse) eller, som oftest, basert på en kombinasjon av undervisning/eksamen og oppgaveskriving. I Norge omfatter mastergrader en masteroppgave som vanligvis er normert til et eller to semestres arbeid. Den norske betegnelsen kommer av det engelske ordet *master* (norsk: «mester»). Betegnelsen mastergrad brukes også gjerne som en generell betegnelse på utdannelser av dette omfanget, uavhengig av de eksakte gradsbetegnelsene; dette gjelder særlig i internasjonale sammenhenger der lokale og lite kjente betegnelser må oversettes til mer kjente begreper. I Norges brukes gjerne uttrykket eksamen av høyere grad som generell betegnelse på dette nivået.

## Mastergrader i Norge
Betegnelsen ble frem til den norske kvalitetsreformen i 2003 lite brukt ved norske universiteter, men som en konsekvens av kvalitetsreformen er mange av de tidligere titlene og gradene avskaffet og erstattet av mastergrader og bachelorgrader. Mastergraden tildeles ved både høgskoler og universiteter i Norge.

Mastergraden kan enten fås ved en studiemodell på 3 år (bachelorgrad) + 2 år, eller direkte ved en 5-årig høyere utdanning. Totalt sett består en mastergrad normalt av 300 studiepoeng, d.s.s. 100 vekttall.

Norske mastergrader blir ofte oversatt til Master of Philosophy (MPhil) eller Master of Arts (MA) for humanistiske og samfunnsvitenskapelige fag, og Master of Science (MSc) for realfag og teknologiske fag. Master i rettsvitenskap oversettes offisielt til Master of Laws (LL.M).

## Se også
* Bachelorgrad
* Doktorgrad
* Sivilingeniør
* Siviløkonom
* Utvalget for høgre utdanning
* Kandidat
* Master of Arts

## Referanser


## Eksterne lenker
* Forskrift om krav til mastergrad (lovdata)
* Søk etter norske mastergradsoppgaver i fulltekst
Moyle (distrikt)

**Moyle** er et administrativt distrikt i Antrim i Nord-Irland. Det har det laveste befolkningstallet blant alle administrative distrikter i Det forente kongerike. Administrasjonssenteret er Ballycastle.

Tre av de mest kjente naturområdene i Nord-Irland ligger i distriktet: Glens of Antrim, Rathlin Island og Giant's Causeway. Sistnevnte er et verdensarvsted.

## Byer og landsbyer
* Armoy
* Ballintoy
* Ballycastle
* Bushmills
* Cushendall
* Cushendun
* Waterfoot

## Referanser


## Eksterne lenker
*
Ballycastle

**Ballycastle** (irsk: *Baile an Chaistil*, «borgbyen») er en liten kystby i grevskapet Antrim på den nordøstligste kystspissen av Nord-Irland. Den er administrasjonssenter for distriktet Moyle. Fra byens havn går fergen til øya Rathlin og en mindre passasjer- og chartertjeneste til Campbeltown og Port Ellen i Skottland. Både Rathlin og den skotske halvøya Kintyre som kan sees fra kysten av Ballycastle. Byen hadde en befolkning på 5628 ved folketellingen i 2021. 

Messen Ould Lammas Fair arrangeres hvert år i Ballycastle den siste mandagen og tirsdagen i august. Den var tradisjonelt knyttet til gammalengelsk høsthøytid knyttet til begynnelsen av innhøstingen av korn avlingen. I Ballycastle går tradisjonen tilbake rundt 400 år, til 1600-tallet. I byen holder også Corrymeela Community, som er en nordirsk økumenisk kommunitet med det mål mennesker med ulik tro kunne komme sammen og lære å leve som et fellesskap. Bakgrunnen er samfunnet som slitt under volden og polariseringen av den nordirske konflikten mellom særlig katolikker og protestanter.

Ved havnen står et minnesmerke for Guglielmo Marconi, som i 1898 gjorde sitt andre forsøk med å sende trådløse signaler over vann, fra Ballycastle til Rathlin.

Ballycastle museum er viet til dallandskapets kulturhistorie.

Nær byen renner elvene Margy, Carey og Glenghesk, som er gode elver for lakse- og ørretfiske.

## Referanser


## Eksterne lenker
*
Hydro Extruded Solutions

**Hydro Extruded Solutions**, inntil 2017 **Sapa**,  er et forretningsområde i det norske aluminiumselskapet Hydro Aluminium, med markedsandeler i Europa, Nord-Amerika, Sør-Amerika og Asia. Hydro Extruded Solutions utvikler og produserer aluminiumprofiler, profilbaserte byggesystemer og aluminiumrør for bruk i varmevekslere i biler og til andre industrielle anvendelser. Profilene er som regel halvfabrikata, men kan også være systemløsninger eller ferdige produkter.

Hydro Extruded Solutions er organisert i fire forretningsenheter: Extrusion Europe, Extrusion North America, Building Systems og Precision Tubing. Forretningsområdet leverer bearbeidede aluminiumsprofiler til kunder i de fleste bransjer.

Hydro Extruded Solutions har 22 400 ansatte i over 40 land. Hovedkontoret er i Oslo. Omsetningen i 2016 var 53,4 milliarder norske kroner. I Norge har Hydro Extruded Solutions et salgskontor på Kjeller og profilproduksjon på Magnor.

## Referanser


## Eksterne lenker
* 
* 
*  [Orklas hjemmeside- om Sapa](https://web.archive.org/web/20141106185117/http://www.orkla.no/Om-Orkla/Orkla-Investments/Sapa/(language)/nor-NO)
Kubikkmeter

**Kubikkmeter** er en avledet SI-enhet for måling av volum og er derfor et hulmål. Symbolet for kubikkmeter er **m³**. En kubikkmeter er volumet av en kube hvor hver side er en meter lang, og tilsvarer 1000 liter.

En kubikkmeter rent vann ved standard lufttrykk og en temperatur på 3,98°C har en masse på 1000 kg (ett tonn), og ved 25&nbsp;°C en masse på 997,0&nbsp;kg.

Kubikkmeter brukes blant annet til å angi volum av rom, haller, lasterom, flyttelass og svømmebasseng.

1 m³ er lik:
* 1 000 000 000 mm³
* 1 000 000 cm³
* 1 000 dm³
* 0,001 dam³
* 0,000 001 hm³
* 0,000 000 001 km³

Og motsatt:
* 1&nbsp;mm³ = 0,000 000 001 m³
* 1&nbsp;cm³ = 0,000 001 m³
* 1 dm³ = 0,001 m³
* 1 dam³ = 1 000 m³
* 1 hm³, eller 1 Mm³ = 1 000 000 m³
* 1&nbsp;km³ = 1 000 000 000 m³

1 m³ er, i forhold til enheten liter, lik:
* 1 000 liter (l)
* 10 000 desiliter (dl)
* 100 000 centiliter (cl)
* 1 000 000 milliliter (ml)

Og motsatt:
* 1 ml = 0,000 001 m³
* 1 cl = 0,000 01 m³
* 1 dl = 0,000 1 m³
* 1 l = 0,001 m³

## Referanser
Kubikkdesimeter

**Kubikkdesimeter** er en avledet SI-enhet for måling av volum.
Symbolet for kubikkdesimeter er **dm³**.
En kubikkdesimeter er volumet av en kube hvor hver side er en desimeter (10&nbsp;centimeter) lang.

## Forholdet til liter
Ved innføringen av metersystemet i Frankrike i 1793 ble litre = 1 dm3 foreslått som volumenhet, men det viste seg å være vanskelig. En liter ble derfor definert som volumet av et kilogram rent vann ved 4°C. Senere ble det klart at dette var litt feil, og i 1901 ble én liter definert som volumet av ett kilo rent vann ved dets største tetthet og ved 1 atm trykk. I 1929 ble en liter satt til 1,000028 dm3, og i 1950 til 1,000028 dm3 før en liter igjen ble definert som 1 kubikkdesimeter i 1960.

Kubikkdesimeter brukes lite. En liter, som i praksis er lik en kubikkdesimeter, brukes i stedet.

## Konvertering
1 dm³ er lik:
* 1 000 000 mm³
* 1 000 cm³
* 0,001 m³

Og motsatt:
* 1 mm³ = 0,000 001 dm³
* 1 cm³ = 0,001 dm³
* 1 m³ = 1 000 dm³

1 dm³ er, i forhold til enheten liter, lik:
* 0,000 000 000 001 teraliter
* 0,000 000 001 gigaliter
* 0,000 001 megaliter
* 0,001 kiloliter
* 0,01 hektoliter
* 0,1 dekaliter
* 1 liter
* 10 desiliter
* 100 centiliter
* 1 000 milliliter

Og motsatt:
* 1 milliliter = 0,001 dm³
* 1 centiliter = 0,01 dm³
* 1 desiliter = 0,1 dm³
* 1 liter = 1 dm³
* 1 dekaliter = 10 dm³
* 1 hektoliter = 100 dm³
* 1 kiloliter = 1 000 dm³
* 1 megaliter = 1 000 000 dm³
* 1 gigaliter = 1 000 000 000 dm³
* 1 teraliter = 1 000 000 000 000 dm³

## Referanser
Ukrainas president

**Ukrainas president** (ukrainsk: &#1055;&#1088;&#1077;&#1079;&#1080;&#1076;&#1077;&#1085;&#1090; &#1059;&#1082;&#1088;&#1072;&#1111;&#1085;&#1080;, *Prezydent Ukrajiny*) er statssjefen i Ukraina og utøver dette embetet. Presidenten er garantisten for statens suverenitet og landets udelelighet, og forholder seg til Ukrainas grunnlov samt borgernes rettigheter og frihet.

## Liste over Ukrainas presidenter

## Se også
*Liste over Ukrainas statsoverhoder

## Eksterne lenker
* Ukrainas presidents offisielle nettsted
Kubikkcentimeter

**Kubikkcentimeter** er en avledet SI-enhet for måling av volum.
Symbolet for kubikkcentimeter er **cm³**.
En kubikkcentimeter er volumet av en kube hvor hver side er en centimeter lang.

Symbolene **cc** og **ccm** (begge fra engelsk *cubic centimetre*) er ikke en del av SI-systemet, men brukes av og til på norsk.

Kubikkcentimeter brukes blant annet til å angi slagvolum på forbrenningsmotorer (typisk på små motorer opp til rundt 1000&nbsp;cm3, hvorpå liter er mer vanlig å bruke), men ellers brukes kubikkecentimeter sjelden som enhet. En milliliter (ml), som er lik en kubikkcentimeter, brukes som regel i stedet til generelle formål.

1 cm³ er lik:
* 1 000 mm³
* 0,001 dm³
* 0,000 001 m³

Og motsatt:
* 1 mm³ = 0,001 cm³
* 1 dm³ = 1 000 cm³
* 1 m³ = 1 000 000 cm³

1 cm³ er, i forhold til enheten liter, lik:
* 0,000 000 000 000 001 teraliter
* 0,000 000 000 001 gigaliter
* 0,000 000 001 megaliter
* 0,000 001 kiloliter
* 0,000 010 hektoliter
* 0,000 100 dekaliter
* 0,001 liter
* 0,01 desiliter
* 0,1 centiliter
* 1 milliliter

Og motsatt:
* 1 milliliter = 1 cm³
* 1 centiliter = 10 cm³
* 1 desiliter = 100 cm³
* 1 liter = 1 000 cm³
* 1 dekaliter = 10 000 cm³
* 1 hektoliter = 100 000 cm³
* 1 kiloliter = 1 000 000 cm³
* 1 megaliter = 1 000 000 000 cm³
* 1 gigaliter = 1 000 000 000 000 cm³
* 1 teraliter = 1 000 000 000 000 000 cm³
Kubikkmillimeter

**Kubikkmillimeter** er en avledet SI-enhet for måling av volum.
Symbolet for kubikkmillimeter er **mm³**.
En kubikkmillimeter er volumet av en kube hvor hver side er en millimeter lang.

Kubikkmillimeter brukes til å angi små volumer.

1 mm³ er lik:
* 0,001 cm³
* 0,000 001 dm³
* 0,000 000 001 m³

Og motsatt:
* 1 cm³ = 1 000 mm³
* 1 dm³ = 1 000 000 mm³
* 1 m³ = 1 000 000 000 mm³

1 mm³ er, i forhold til enheten liter, lik:
* 0,000 001 liter
* 0,000 01 desiliter
* 0,000 1 centiliter
* 0,001 milliliter

Og motsatt:
* 1 milliliter = 1 000 mm³
* 1 centiliter = 10 000 mm³
* 1 desiliter = 100 000 mm³
* 1 liter = 1 000 000 mm³
Bebeto

**José Roberto Gama de Oliveira**, kjent som **Bebeto** (født 16. februar 1964) er en brasiliansk fotballtrener og tidligere fotballspiller. Han var med på laget som vant VM i 1994.

På klubbnivå markerte Bebeto seg først som en fremadstormende ung spiss med . Fire sesonger var han klubbens toppscorer. På landslagsnivå fikk han sitt definitive gjennombrudd for  under Copa América i 1989 da han ble turneringens toppscorer med seks mål på syv kamper.

Midtveis i 1989 var han nær en overgang til , men overgangen strandet i siste liten. Også overganger til  og  falt i grus. Etter seks år hos Flamengo forlot han klubben i 1989 for . Kort tid etter overgangen til Vasco meldte skadene seg. En skadeforfulgt sesong hos Vasco ble etterfulgt av en nedtur på landslagsnivå. I VM i 1990 ble Müller foretrukket på topp framfor Bebeto. Trener Sebastião Lazaroni slapp ham ikke til før i det åttitredje minutt av Brasils andre kamp i sluttspillet. To dager senere påførte han seg en skade på trening i kollisjon med reservemålvakt Ze Carlos, som satte ham på sidelinjen resten av turneringen. Under VM hadde agenten Giovanni Branchini tilbudt seg å forhandle fram en overgang til , men Vasco forhindret overgangen på anmodning fra Bebetos faste agent José Moraes. Også  skal ha fått et bud avvist omkring samme tid.

Etter VM fortsatte skader å sette kjepper i hjulene for ham både på klubbnivå og landslagsnivå. Bebeto kom seg i god nok form til at landslagstrener Paulo Roberto Falcão inkluderte ham i troppen til Copa América i 1991. Uoverenstemmelser med Falcão førte imidlertid til at Bebeto trakk seg fra troppen og forlot vertslandet Chile seks dager før Brasils åpningskamp i turneringen for å dra hjem igjen til familien i Brasil. Krangler med landslagstrenerne Carlos Alberto Silva i 1988, Lazaroni i 1990, og Falcão i 1991, ga Bebeto et rykte som sutrete. Det var bekymringer for at holdningene hans kom til å ødelegge for karrieren hans. Da Falcão fikk sparken etter at Brasil kom på andreplass i Copa América 1991 etter Argentina, hentet den midlertidige landslagstreneren Ernesto Paul ham tilbake i troppen til vennskapskamp mot . Da Carlos Alberto Parreira tok over på fast basis, ga han Bebeto tillit. Det viste seg å bli en god avgjørelse. I tospann med Romário på topp, var Bebeto sterkt delaktig i Brasils triumf i VM i 1994.

Bebeto la opp i 2002. Han scoret 39 mål på 75 A-landskamper for . Han deltok i tre VM-sluttspill. I 1994 var han en av mesterskapets beste spillere, og scoret tre mål for Brasil, som dette året ble verdensmestre. Han gjentok den samme bedriften fire år senere, da Brasil kom på andreplass.

## Referanser


## Eksterne lenker
*
Armagh (distrikt)

**Armagh** (irsk **Ard Mhacha**) er et distrikt i grevskapet Armagh i Nord-Irland. Distriktet omfatter både selve byen og omegnen, og har siden 1995 status som *[[Bystatus#Engelsktalende land|city]]*. 

Armagh er erkebipesete for både Den katolske kirke og Den irske kirke (anglikansk). I begge kirker er erkebiskopen av Armagh primas for hele Irland. På grunn av byens kirkehistoriske betydning har dette ikke blitt endret etter at øya ble delt mellom staten Irland og den britiske provinsen Nord-Irland. Det skal ha vært St. Patrick selv som etablerte den som den irske kirkens hovedstad.
Armagh

**Armagh** irsk: *Ard Mhacha*, «Machas høyde»)er en by i grevskapet Armagh i Nord-Irland. Den var tidligere administrasjonsby for grevskapet, og er nå del av distriktet Armagh City, Banbridge and Craigavon. Armagh har status som *[[Bystatus#Engelsktalende land|city]]*. Distriktet omfatter også området rundt byen. Selv om Armagh ble klassifisert som en mellomstor by, fikk den bystatus i 1994 av Elizabeth II av Storbritannia. Den hadde en befolkning på 16 310 innbyggere ved folketellingen i 2021.

Byen er erkebispesete for både Den katolske kirke og Den irske kirke (anglikansk). Begge har i tillegg til erkebispetittelen også tittelen *Primas for hele Irland*. Dette har ikke blitt endret etter at øya ble delt i provinsen Nord-Irland og det som i dag er republikken Irland, ettersom byen ifølge tradisjonen ble etablert som kirkelig hovedstad av sankt Patrick selv på 400-tallet. Byen har således to katedraler som begge har navn etter helgenen.

Armagh ble etter tradisjonen grunnlagt i 444 av sankt Patrick. Den irske overkongen Brian Boru er gravlagt i kirkegården som i dag tilhører den anglikanske katedralen. Han døde av skader fra slaget ved Clontarf i 1014, som regnes som slutten på vikingenes maktperiode i irsk historie. 

Queen's University etablerte en avdeling i Armagh i 1995. Byen har en lengre tradisjon for forskning, med Armagh Observatory fra 1790 og Armagh Planetarium fra 1968.

North-South Ministerial Council, et organ som ble opprettet etter at Belfastavtalen ble inngått i 1998, har sete i Armagh. Rådet har representanter for myndighetene i både Nord-Irland og Irland, og arbeider for å iverksette tiltak som er en del av fredsprosessen.

## Referanser


## Eksterne lenker
*
Ardglass

**Ardglass** irsk: *Ard Ghlais*, «grønn ås/høyden»)er en kystby i grevskapet Down i Nord-Irland. Det er fortsatt en relativt viktig fiskerihavn. Det ligger på veien B1 Ardglass til Downpatrick, omtrent 9,7 kilometer sørøst for Downpatrick, på Lecalehalvøya ved Irskesjøen. Den hadde en befolkning på 1 668 i folketellingen for 2001, og ligger i området Newry, Morne and Down.

I middelalderen var byen viktig, spesielt som havn for fiskere. Det ser dog ut til at det ikke ble konstruert noen strukturer i havnen før etter 1812, da godseieren William Ogilvie fikk reist et havneanlegg. Den ble senere utvidet med en større pir og et fyrtårn. Under en kraftig storm i 1838 falt enden av piren med fyrtårnet ned i havet. Arbeidet med nybygging varte til 1885, og det er dette anlegget som står i dag. Havnen brukes fortsatt av mange fiskere.

Ardglass har fire tårnhus fra middelalderen, flere enn noen annen by i Irland. Dette er et resultat av byens betydning i senmiddelalderen. Jordan's Castle, et befestet tårnhus fra 1400-tallet, og en av flere i Ardglass, som tilhører en ring av festninger som ble bygget for å forsvare havnen. Det har også flere varehus fra det 1400-tallet. Disse ble blant annet brukt i forbindelse med korneksport. 

## Referanser


## Eksterne lenker
*
Liste over Brasils presidenter

Dette er en liste over Brasils presidenter.

## Den gamle republikken (1889-1930)

## Vargasæraen

## Den andre republikken

## Militærdiktaturet

## Den nye republikken

## Se også
* Brasils historie

## Referanser


## Eksterne lenker
*  Rulers.org – ''Brazil''
Mm³

**Mm³** og **mm³** viser enten til 
***Mm³**, Mega m³ (1 000 000 kubikkmeter)
eller
***mm³**, kubikkmillimeter (1 mm x 1 mm x 1 mm)
Jukka-Pekka Saraste

**Jukka-Pekka Saraste** (født 1956) er en finsk dirigent. Han var sjefdirigent for Oslo-filharmonien fra 2006 til 2013.

Saraste har sin utdannelse ved Sibelius-akademiet i Helsingfors og regnes som Sibelius-spesialist. Han var sjefdirigent for Finlands Radios symfoniorkester fra 1987 til 2001, og sjefdirigent for Toronto Symphony Orchestra fra 1994-2001. Saraste har dessuten vært første gjestedirigent for BBC Symphony Orchestra, leder for Det Finske Kammerorkester samt kunstnerisk rådgiver for Lahtis Symfoniorkester. Han gjestedirigerer jevnlig de ledende orkestrene i verden. Saraste regnes som en forkjemper for finsk musikk, og har spilt inn Jean Sibelius' samlede verker med Finlands Radios symfoniorkester. Han har foretatt flere plateinnspillinger, deriblant en DVD-innspilling av Jean Sibelius' 5. symfoni med Oslo-filharmonien våren 2008. 

I august 2006 etterfulgte han André Previn som sjefdirigent for Oslo-filharmonien.

## Referanser


## Eksterne lenker
* 
* 
* 
*
Trakeotomi

**Trakeotomi** er et kirurgisk inngrep hvor en tube eller kanyle føres inn i luftrøret, trakea gjennom et hull i foran på halsen. Åpningen som oppstår inn i trakea gjennom tuben eller kanylen kalles trakeostomi. Indikasjonen for å gjøre en trakeotomi kan være:
* blokkering i øvre luftvei etter skade eller pga. en tumor
* behov for langtids respiratorbehandling
* alvorlige lammelser med fare for blokkering av luftveiene

Inngrepet utføres tradisjonelt av kirurger, Øre-nese-hals-leger eller kjevekirurger som åpen kirurgisk trakeotomi. Med denne teknikken legges et hudsnitt på halsen over trakea og trakea blottlegges. Så klippes eller skjære et hull i trakea hvor en tube eller en kanyle føres inn

I 1985 beskrev P. Ciaglia en ny teknikk som kalles perkutan dilatasjonstrakeotomi (PDT). Med denne teknikken punkteres trakea gjennom huden med en hul nål. Gjennom nålen føres en mandreng som fungerer som ledetråd for utstyr til å dilatere hullet i trakea. Deretter føres en tube eller kanyle over mandrengen inn i trakea. Denne teknikken er identisk med den såkalte Seldinger-teknikken som også benyttes ved innleggelse av større kateter i blodårer. Perkutan dilatasjonstrakeotomi har i dag i stor grad overtatt for kirurgisk trakeotomi og utføres i hovedsak av anestesileger ved sykehus i Norge.

I akuttsituasjoner hvor en person får plutselig blokkering av luftveiene og man ikke på annen måte får åpnet luftveiene kan det også utføres en såkalt nødtrakeotomi eller cricotyroidectomi. Dette inngrepet har likhetstrekk med teknikken ved perkutan dilatasjonstrakeotomi. Alle disse inngrepene skal kun utføres av trent helsepersonell.

## Eksterne lenker
* 
* 
*
Ørnulf Opdahl

**Ørnulf Opdahl** (født 1944) er en norsk billedkunstner, som er bosatt på Godøy i Giske kommune utenfor Ålesund. Studier av figurer og landskaper i malerier og litografier står sentralt i arbeidene til Opdahl. Særlig hans arbeid med kyst- og fjordlandskaper har gitt Opdahl omtale som en fornyer av norsk landskapsmaleri. 

Kunstnerens meritter omfatter en lang rekke kollektiv- og separatutstillinger i inn- og utland, samt oppkjøp av de fleste faste, offentlige kunstsamlingene i landet.Han har også stått for utsmykking og offentlig arbeid blant annet i Stortinget, Norges Bank og Universitetsbiblioteket i Oslo.

Opdahl er utdannet ved Statens Håndverks- og Kunstindustriskole (SHKS) i 1961 og fra Statens kunstakademi 1962-1965 under Aage Storstein og Reidar Aulie, hvor han var professor i perioden 1985-1992.

Opdahl er æresdoktor ved Northumbria University Newcastle.   

## Referanser


## Eksterne lenker
* Ørnulf Opdahl - Norsk kunstnerleksikon
* Ørnulf Opdahl - Store norske leksikon
* Ørnulf Opdahl i listen.no, bilder og utstillingshistorikk
* Video av Ørnulf Opdahl som maler
Sørumsand

**Sørumsand** er et tettsted i Lillestrøm kommune i Akershus. Tettstedet har  innbyggere per 1. januar , og ligger ved Glomma. Sørumsand vokste frem som stasjonsby på Kongsvingerbanen fra 1892, da Sørumsand stasjon ble grunnlagt. Fetsund ligger 10,5 kilometer sørover, og Lillestrøm bysentrum ligger 18 kilometer sørvest for Sørumsand.

## Severdigheter
* Sørumbåten er en uthulet tømmerbåt i eik som er Norges eldste båt fra ca. 200 fvt. Den ble funnet ved Hammeren nedenfor Bingsfossen i Glomma. Den er nå på Norsk Sjøfartsmuseum.
* På vestsiden av Glomma er det flere berømte helleristninger.
* Tertitten er en 3,5&nbsp;km lang museumsjernbane mellom Sørumsand og Fossum. Dette var den nordvestre enden av Urskog–Hølandsbanen, som gikk til Skulerud nord i Haldenkanalen.
* En kjent figur fra Sørumsand (Sørum) er tegneseriefiguren 91 Stomperud, som er viet en utstilling i stasjonsområdet ved Sørumsand stasjon på Tertitten.

## Skoler
Sørumsand har barneskole, ungdomsskole og videregående skole. Sørumsand skole og området rundt har etter tusenårsskiftet vært i stor endring. Skolebygningen er blitt betydelig større, og i tillegg til skole og SFO omfatter området nå en barnehage. Skolen ligger i enden av Skoleveien, omtrent 10 minutters gangtid fra Sørumsand stasjon.

Bingsfoss ungdomsskole ligger rett i utkanten av Sørumsand sentrum, ved grensen til Glomma. I likhet med barneskolen har også ungdomsskolen gjennomgått en omfattende renoveringsprosess etter tusenårsskiftet.

Sørumsand videregående skole ligger 1-2 minutters gange fra Sørumsand stasjon, og tilbyr i moderne lokaler opplæring i Elektrofag, Medier og kommunikasjon, Restaurant og matfag, Teknikk og industriell produksjon og Studiespesialisering. Skolens elever kommer stort sett fra Sørumsand, Fetsund, Blaker, Bjørkelangen, Aurskog-Høland, Jessheim og Lillestrøm.

## Orderud-saken
Sørumsand er kanskje mest kjent for Orderud-saken, et makabert trippeldrap som rystet landet i 1999 og som er en av norgeshistoriens grovere drapssaker.

## Varehandel og servicetilbud
I Sørumsand sentrum finner man et godt utvalg av matbutikker, to klesbutikker for eldre kvinner, to tereningssenter, post i butikk og utgangsstasjonen for museumsjernbanen Tertitten.

## Se også
* Sootkanalen
* Haldenvassdraget

## Referanser


## Eksterne lenker
*  Sørumsand skole
*  Bingsfoss ungdomsskole 
*  Sørumsand på lokalhistoriewiki.no.
Rosmarin

**Rosmarin** (*Salvia rosmarinus*, tidligere *Rosmarinus officinalis*) er en plante i leppeblomstfamilien.

Den er en eviggrønn halvbusk, med smale grågrønne blader som kan minne noe om bladene på nåletrær. I sin ville form er blomstene lyseblå, men det finnes en rekke kultivarer som kan ha hvite eller lyserøde blomster. Under gode forhold blir planten en drøy meter. Planten vokser vilt i middelhavsområdet der den er en karakteristisk art i maquis-vegetasjonen.

Rosmarin er en aromatisk urt, og dyrkes for smakens skyld. Bladene brukes da friske eller tørket som krydder. Bare i milde vintre kan den overvintre langs kysten av Sørlandet og Vestlandet i Norge.

Rosmarin ble tidligere regnet til slekta *Rosmarinus* sammen med to andre arter fra middelhavsområdet. Molekylærgenetiske studier førte til at disse plantene i 2017 ble flyttet til den store salvieslekta (*Salvia*).

## Litteratur
* 
* 
* 

## Eksterne lenker
* 
* Rosmarin
Agnostisisme

**Agnostisisme** er en lære eller oppfatning som avviser at mennesket kan vite noe om det oversanselige, for eksempel om Guds eksistens. Det er et filosofisk syn om at enkelte konsepters sannhetsverdi og eventuelle egenskaper ikke kan kjennes, bevises eller motbevises (ikke-falsifiserbar). Agnostisisme omfatter oftest problemstillinger rundt overnaturlige og oversanselige fenomener relatert til metafysikk og teologi, eller annet utenfor menneskets erfarte virkelighet; for eksempel guddommers eksistens, synske evner, ånder eller tilværelsens mening. Synet kan også gjelde det som vanligvis anerkjennes som virkelig.

Uttrykkene *agnostisisme* og *agnostiker* ble først tatt i bruk av Thomas Huxley i 1869, og brukes til å beskrive de som ikke er overbevist om guddommenes eksistens.

## Agnostisismens forhold til religion
Agnostisisme må ikke forveksles med et syn som spesielt står i motsetning til doktrinene om kunnskap og gnostisisme &ndash; dette er religiøse begreper som ikke er direkte relatert til agnostisisme. Ateisme og teisme er derimot begrep som beskriver en tro eller mangel på tro på én eller flere guder.

Innen livssynsmessige posisjoner vil agnostisisme oftest ikke skille seg fra ateisme fordi avvisningen av sikker kunnskap om en gud eller det guddommelige må føre til en vektlegging av en empirisk fundert og/eller rasjonell epistemologi og etikk. Men filosofisk kan en forenklet beskrive forskjellen som følger:

*Ateisten sier: «Jeg tror ikke på Guds eksistens»
*Agnostikeren sier: «Jeg vet ikke om Gud eksisterer.»

I nyere epistemologisk diskusjon er også to alternative standpunkter dukket opp: ignostisismen og apateismen. Mens ateismen argumenterer ut fra at ordet «Gud» representerer et meningsfylt begrep med et konsistent innhold, vil de to siste se det som meningsløst eller uinteressant. For å følge opp forenklingene ovenfor kan en si det slik:
* Ignostikeren sier: «Jeg aner ikke hva du mener med Gud».
* Apateisten sier: «Jeg bryr meg ikke om hvorvidt Gud eksisterer».

## Fotnoter

## Referanser


## Eksterne lenker
*
Olympos

:*For fjellet på [[Kypros]] se [[Olympos (Kypros)]]*

**Olympos** (gresk: Όλυμπος, også kjent som *Ólymbos*, *Olympen* eller *Olympus*, på gresk kart *Oros Olympos*) (2917.727 &nbsp;moh.) er et fjell øst i Hellas og det høyeste i landet.

Ifølge gresk mytologi levde de greske gudene på toppen av Olympos, rett over skyene. Her var det tordenguden Zevs som regjerte sammen med kona Hera over de andre olympiske gudene. Fjellet ble først besteget i 1913, da det tidligere ble det ansett som blasfemisk å klatre opp på gudenes fjell.

Fjellet er lokalisert på grensen av Thessalia og greske Makedonia, rundt 100&nbsp;km fra Thessaloniki, den nest største by i Hellas. Olympos har 52 topper. Den høyeste toppen er Mytikas, som betyr «nese», og stiger 2917.727 meter. Det er en av de høyeste i fjelltoppene i Europa i henhold til topografisk betydning. Olympos er kjent for en meget rik flora med mange arter. Det er gresk nasjonalpark og verdens biosfærereservat

## Gudenes evige bosted
I gresk mytologi er Olympos sett på som stedet hvor de tolv olympiske guder bodde i antikkens Hellas. De opprettet dette stedet etter at de hadde gått seirende ut av krigen med titanene. Stedet er nevnt i flere greske mytiske fortellinger. I henhold til Homer i *[[Odysseen]]*:

:*Således talte Atene, den blåøyde guddom, og svevet *
:*opp til Olymp, hvor man sier at gudenes evige bolig*
:*kneiser urokket, ei rystet av storm eller vætet av regnskyll.*
:*Ei kommer sneen den nær, i strålende lysglans. Hist oppe*
:*dveler de salige guder i fryd til dagenes ende.* 

## Bilder

Fil:Mytikas summit PJS.jpg|Olympos' høyeste topp, Mytikas.
Fil:Olympus National Park 30.jpg|Utsikt til Olympos.
Fil:Prionia olympos greece IMG 7601.jpg|Prionia, Olympos.
Fil:Mount Olympos Prionia 20070922.JPG|Skog på Olympos.
Fil:Mount Olympus 3D.gif|Datagenerert 3D-bilde.


## Se også
* Liste over fjell i Hellas

## Referanser


## Eksterne lenker
*
Miles Davis

**Miles Dewey Davis III** (1926–1991) var en amerikansk jazztrompetist, komponist og multi-instrumentalist. Han var en av de mest innflytelsesrike jazzmusikere i det 20. århundre.

Miles Davis hadde en umiskjennelig stil og spilte innen en rekke stilarter, slik som bebop og cool jazz over modal jazz til jazzrock fusion. Han ble kjent for sin langtrukne, melodiske stil og for sin til tider kontroversielle oppførsel.

Miles Davis stammet fra velhavende foreldre, faren var tannlege, mens moren underviste i musikk. Han begynte å spille musikk i en alder av 13 år. Kort tid etter begynte han å opptre i jazzlokaler. I St. Louis traff han Charlie Parker og Dizzy Gillespie, som engasjerte ham for en bebopkonsert. Davis dro deretter til New York for å studere klassisk musikk på Juilliard, men fullførte ikke studiene. Om kveldene spilte han jazz i klubbene. 1945 ble hans første plate innspilt. Han begynte å opptre i bandene til Parker og Gillespie. Han startet sitt eget band, og ga i 1950-årene ut flere plater. På denne tiden begynte han å bruke heroin, som det senere lyktes ham å løse seg fra.

I 1968 giftet han seg Betty Davis, som ble hans andre kone. Hun forlot ham etter ett år på grunn av mishandling.

I de følgende årtier spilte han med en rekke jazzensembler og -solister. Han utviklet nye retninger innen jazzen, og blandet forskjellige stilretninger i sin musikk. Hans album Bitches Brew fra 1969 regnes blant de tidlige fusionplatene.

Davis døde på St. John's Hospital and Health Center i Santa Monica i 1991 av lungebetennelse, respirasjonssvikt og hjerneslag. 

## Diskografi

* 1949: *[[Birth of the Cool]]*
* 1953: *MilesTones*
* 1953: *At Last!*
* 1954: *Walkin*'
* 1955: *Round About Midnight*
* 1957: *[[Miles Ahead (album)|Miles Ahead]]*
* 1958: *[[Milestones (Miles Davis-album)|Milestones]]*
* 1959: *[[Sketches of Spain]]*
* 1960: *[[Kind of Blue]]*
* 1961: *Some Day My Prince Will Come*
* 1962: *Sorcerer*
* 1965: *E.S.P.*
* 1966: *Miles Smiles*
* 1967: *[[Nefertiti (album)|Nefertiti]]*
* 1968: *Water Babies*
* 1969: *In a Silent Way*
* 1969: *[[Bitches Brew]]*
* 1970: *The Cellar Door Session *
* 1971: *A Tribute to Jack Johnson*
* 1972: *Get Up With It*
* 1973: *Black Beauty*
* 1975: *Agharta*
* 1975: *Pangaea*
* 1979: *Circle In The Round*
* 1981: *The Man with the Horn*
* 1984: *Decoy*
* 1985: *You're Under Arrest*
* 1986: *Tutu*
* 1989: *Amandla*
* 1991: *Doo-Bop*

## Priser og utmerkelser (utvalg)
* 1984 – Léonie Sonnings musikkpris

Han har fått en stjerne på Hollywood Walk of Fame.

## Film
* *[[Miles Ahead (film)|Miles Ahead]]*. Regi: Don Cheadle, 2015, med Don Cheadle som Miles Davis.

## Referanser


## Eksterne lenker
* 
* Miles Ahead
* 
* 
*
Kyklop

**Kykloper ** (jfr. gresk κύκλωψ [kyklops], «rundøye»), er en art kjemper i gresk mytologi og diktning, kjennetegnet ved at de bare har ett øye. Fra mytene kan det utskilles to generasjoner av kykloper:

## De første kyklopene
Disse var avkom av Uranos og Gaia. Ifølge Hesiod var de sterke, sta og motbydelige. Mytene navngir tre kykloper; Arges, Brontes og Steropes som betyr torden, lyn og lys. Uranos fryktet styrken deres og stengte dem inne i Tartaros. Seinere slapp en annen sønn av Uranos og Gaia – Kronos – dem fri. Etter at de hadde hjulpet Kronos med å styrte og kastrere faren, ble de igjen innstengt i Tartarus. Herfra ble de satt fri av Zevs for å smi lyn for ham, til bruk i kampen mot Kronos og de andre titanene. 

Kyklopene skapte også Poseidons trefork, Artemis’ pil og bue, og hjelmen som Hades ga til Persevs. De var også smedsvenner hos Hefaistos. Kyklopene ble drept av Apollon etter at Zevs hadde drept Apollon sin sønn Asklepios med et lyn smidd av dem.

Senere sagn sier at det er kyklopene som har bygd de gigantiske steinmurene som står igjen etter Tiryns og Mykene. Det heter seg også at lyden som kommer fra aktive vulkaner er kyklopene som arbeider.

## De andre kyklopene
Ifølge denne myten er kyklopene enøyde kjemper som bor på ei øy. En navngitt kyklop, Polyfemos, var sønn av Poseidon. 

I Homers Odysseen kommer Odyssevs til kyklopøya og finner ei hule, der de forsyner seg av mat som står framme. Det viser seg å være hula til Polyfemos, som kommer hjem og stenger utgangen for mennene. Deretter begynner han å ete dem – to hver dag.  Odyssevs byr Polyfemos å drikke en sterk vin han har med seg, og når kyklopen i godt lune spør om fremmedkarens navn, svarer Odyssevs: «Ingen». Når Polyfemos har sovna, tar mennene et herda spyd som de kjører ned i øyet til kyklopen. Kjempen setter i å skrike, slik at naboene hans spør om det er noen som plager han, siden han skriker slik. Polyfemos sier at «Ingen» plager han, og dermed kommer ingen han til unnsetning.

Den blinda Polyfemos er bestemt på å ikke la mennene slippe ut, men de kommer seg ut av hula ved å henge seg fast i ulla under buken på kjempesauene når de skal ut på beite. Polyfemos stryker over ryggen på hver sau for å forsikre seg om at mennene ikke rir dem.

## Opphav
Siden kyklopene er kjent for sin smedkunst, har noen forskere foreslått at opphavet til de enøyde kyklopene kan komme av at smeder brukte en skinnlapp over det ene øyet for å beskytte seg mot gnister. 

Den andre generasjonen av kykloper har lite med de første å gjøre. De nevnes aldri i forbindelse med smiing. Mange mener at Polyfemos ikke var kyklop før Homer gjorde han til det i Odysseen. Ett forslag er at Polyfemos har tilhørt triamantene, som i kretiske sagn var menneskeetende uhyrer som hadde et tredje øye i bakhodet.

## Referanser


## Kilder
* 
* 

## Litteratur
*Holbek, Bengt og Iørn Piø 1979: *Fabeldyr og sagnfolk*. København: Politikens Forlag. ISBN 87-567-3236-8
VM i fotball 1930

Det første **[[VM i fotball|verdensmesterskapet i fotball]]** ble arrangert i **[[1930]]**. Mesterskapet ble arrangert av de regjerende olympiske mesterne, . Uruguay ble tidenes første verdensmestre ved å slå  4&ndash;2 i finalen.

Det første verdensmesterskapet er det eneste i historien det ikke var kvalifiseringsspill for å delta i, lagene ble invitert. På grunn av den tidkrevende, strabasiøse og kostbare reisen over Atlanteren valgte svært få europeiske lag å delta. To måneder før turneringen startet var ingen europeiske lag påmeldt. FIFAs president, Jules Rimet, grep inn, og fire lag (, , , og Jugoslavia) tok turen.

De tretten lagene spilte i fire grupper, og 13. juli 1930 vant Frankrike 4-1 over .

De fire gruppevinnerne, Argentina, Jugoslavia, Uruguay og , gikk videre til semifinalene. 

I begge semifinalene ble resultatet 6-1. Argentina slo USA, og Uruguay tok seg av Jugoslavia. 

Den første VM-finalen ble spilt på Estadio Centenario i Montevideo 30. juli. Resultatet ble 4-2 til Uruguay, som dermed var blitt både olympiske mestere og verdensmestere. VM-trofeet ble for første gang delt ut av Jules Rimet, som troféet senere skulle bli oppkalt etter.

Det ble ikke avholdt noen bronsefinale, men USA ble tildelt tredjeplassen, siden landet hadde en bedre målforskjell enn Jugoslavia.

## Første runde

### Gruppe 1

 
----
 
----
 
----
 
----
 
----
 
----

### Gruppe 2

 
----
 
----
 
----

### Gruppe 3

 
----
 
----
 
----

### Gruppe 4

 
----
 
----
 
----

## Semifinaler
 
----

 
----

## Finale
 
----
Det ble brukt to baller i finalen. Etter myntkast vant Argentina retten til å bruke sin ball i første omgang, mens Uruguays ball ble brukt i andre omgang.

## Toppscorere

## Referanser
Politiets utlendingsenhet

**Politiets utlendingsenhet** (**PU**) er et særorgan i den norske Politi- og lensmannsetaten med ansvar for asyl- og utlendingssaker. Enheten, som ble opprettet i 2004, er underlagt Politidirektoratet og har rundt 520 ansatte.

PUs hovedoppgaver er registrering av asylsøkere, fastsetting av identitet og uttransportering av personer uten lovlig opphold i Norge. I tillegg driver PU Politiets utlendingsinternat på Trandum, familieenhet på Haraldvangen og Utreisesenteret ved Oslo Gardermoen.

PU er delt inn i fire avdelinger:
*Felles enhet for ID-avklaring (FID)
*Felles enhet for operative tjenester og retur (FOTR)
*Felles enhet for internat og flyplasslogistikk (FIF)
*Felles enhet for Juridisk, analyse, grensekontroll og etterretning (FJAGE)
*Videre er fire stabsfunksjoner lagt direkte under sjef PU. Dette inkluderer stab for internasjonalt samarbeid, stab for kommunikasjon, stab for virksomhetsstyring og stab for HR og HMS.

Til Politiets utlendingsinternat bringes personer som skal sendes ut av landet og personer hvor det er tvil om identitet. Utlendingsloven gir grunnlag for internering av personer som skal sendes ut (utlendingsloven §&nbsp;41) og i saker hvor det er tvil om korrekt identitet (utlendingsloven §&nbsp;37).

I 2021 ble PU gitt ansvar for Norges nasjonale ETIAS-enhet, lokalisert til Bodø.

## Ledere for Politiets utlendingsenhet
* Knut Holen, 2004
* Arne Jørgen Olafsen, 2005–2006
* Ingrid Wirum, 2007–2013
* Kristin Ottesen Kvigne, 2013–2016
* Morten Hojem Ervik, 2016–2018
* Arne Jørgen Olafsen, 2018–

## Referanser


## Eksterne lenker
* Politiets utlendingsenhet , offisielt nettsted
Udon Thani

**Udon Thani** (**&#3629;&#3640;&#3604;&#3619;&#3608;&#3634;&#3609;&#3637;**) er en by i det nordøstlige  Thailand, i området Isan. Den har en befolkning som i 2005 beregnes til 247.000. Udon Thani er også provinshovedstad i provinsen Udon Thani.

Byen ligger ca. 600&nbsp;km nordøst for Bangkok, og har god flyforbindelse og kan også nås via firefelts motorvei. Avstanden til *Vennskapsbroen* over Mekong til Laos, nabolandet i nord, er ca. 50&nbsp;km.

Hovednæringsveien i området er landbruk, særlig ris og sukker.

Udon Thani-området var bebygd allerede 6000 år f.Kr. Thailands eldste boplass, Ban Chiang, ligger ca. 50&nbsp;km øst for Udon Thani.

Lenge ble området behersket av Laos (Lan Xha-riket) eller Khmer-riket. På 1700-tallet var området under burmesisk dominans.

Under en stor del av Vietnamkrigen var mange amerikanske soldater stasjonert her, og det hadde ikke bare positive økonomiske konsekvenser. Etter hvert har barene som betjente soldatene blitt stengt, og det er kommet tilbake en atmosfære bedre egnet til å tiltrekke seg familieturisme.

## «Demokratihovedstaden»
Hindret statsministerkandidat for det tvangsoppløste Gå fremover-partiet, Pita Limjaroenrat, omtalte Udon Thani som «Demokratihovedstaden» da han støttet etterfølgerpartiet Phak Prachachon under lokalvalget i 2024. Byen kalles av mange den thailandske rødskjortebevegelsens hovedstad.

## Prostitusjon av mindreårige
Udon Thani er en frihavn (*haven*) for prostitusjon av mindreårige, hevder en del thailandske sosialarbeidere. (Vilkårene som fører til prostitusjon av en del laotiske barn, kan sammenlignes med vilkårene som førte til en tilsynelatende økning rundt 1990, med hensyn til prostitusjon av mindreårige.)

## Referanser


## Eksterne lenker
*